Hr Kristen Michal

peaminister

25. juuli 2024

KIRJALIK KÜSIMUS

**Täiendav maksukoormus**

Lugupeetud peaminister

Valitsus kavatseb kehtestada uue maksu 2%, mille arvutamisel ei võeta arvesse maksuvabamiinimumi. Seda maksu on juba nimetatud vaeste maksuks, kuna see tabab kõige rängemalt elanikkonna kõige vähem kaitstud osa. Arvutuste kohaselt kaotab keskmine pensionär näiteks 15,5 eurot kuus.

Sellega seoses palun teil vastata järgmistele küsimustele:

1. Millest valitsus selle maksu väljatöötamisel juhindus?

2. Kas arvate tõesti, et eelarve kujundamisel peab põhilise panuse andma just kõige vähem rahaliselt kindlustatud osa elanikkonnast?

3. Miks keeldub valitsus vaeste maksu kehtestamisel vastu võtmast Keskerakonna ettepanekuid kehtestada pankade liigkasumi erimaks ja astmeline tulumaks?

4. Kas valitsusel on hinnanguid, kuidas mõjutab uue vaeste maksu kehtestamine, aga ka käibemaksu tõstmine majanduskasvu ja elanikkonna elatustaset?

Lugupidamisega

/allkirjastatud digitaalselt/

Aleksandr Tšaplõgin

Riigikogu liige